ᱥᱤᱵᱽᱯᱩᱨᱤ ᱦᱚᱱᱚᱛ

ᱥᱤᱵᱽᱯᱩᱨᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱢᱚᱫᱷᱭᱚ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱥᱤᱵᱽᱯᱩᱨᱤ ᱥᱚᱦᱚᱨ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱱᱟᱜᱟᱢ
ᱛᱟᱦᱮᱸ ᱦᱟᱱᱛᱟᱨ ᱞᱟᱹᱜᱤᱫ ᱰᱮᱦᱮᱨ ᱛᱮᱫ ᱥᱤᱵᱽᱯᱩᱨᱤ ᱦᱚᱱᱚᱛ ᱫᱚ ᱜᱣᱟᱞᱤᱭᱚᱨ ᱛᱟᱭᱚᱢ ᱯᱚᱱᱚᱛ ᱨᱮᱱᱟᱜ ᱱᱚᱨᱣᱟᱨ ᱦᱚᱱᱚᱛ ᱵᱮᱱᱟᱣ ᱮᱱᱟ, ᱥᱤᱵᱽᱯᱩᱨᱤ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱾ ᱑᱙᱔᱗ ᱥᱟᱞ ᱨᱮ ᱥᱤᱧᱚᱛ ᱯᱷᱩᱨᱜᱟᱹᱞ ᱛᱟᱭᱚᱢ, ᱥᱤᱵᱽᱯᱩᱨᱤ ᱦᱚᱱᱚᱛ ᱫᱚ ᱦᱚᱱᱚᱛ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱨᱮ ᱠᱷᱟᱱᱤᱭᱟᱫᱷᱟᱱᱟ ᱨᱮᱱᱟᱜ ᱦᱩᱰᱤᱧ ᱯᱚᱱᱚᱛ ᱥᱟᱶᱛᱮ ᱠᱚᱧᱮᱼᱥᱟᱢᱟᱝ ᱨᱮ ᱫᱟᱛᱤᱭᱟ ᱯᱚᱱᱚᱛ ᱨᱮᱱᱟᱜ ᱛᱟᱨᱟ ᱴᱷᱟᱶ ᱥᱟᱶᱛᱮ ᱟᱡᱟᱜ ᱱᱤᱛᱚᱜ ᱢᱮᱱᱟᱜ ᱦᱟᱱᱛᱟᱨ ᱥᱤᱢᱟᱹ ᱟᱠᱣᱟᱡᱤᱥᱚᱱ (Acquisition) ᱠᱮᱜᱼᱟ ᱟᱨ ᱟᱹᱰᱤ ᱰᱮᱦᱮᱨ ᱠᱚᱧᱮᱼᱯᱟᱪᱮ ᱨᱮ ᱯᱚᱣᱲᱤ ᱮᱥᱴᱮᱴ ᱠᱮᱜᱼᱟ ᱾ ᱥᱤᱵᱽᱯᱩᱨᱤ ᱦᱚᱱᱚᱛ ᱛᱟᱞᱟ ᱥᱤᱧᱚᱛ ᱨᱮᱱᱟᱜ ᱱᱟᱣᱟ ᱯᱚᱱᱚᱛ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ, ᱟᱠᱚᱭ ᱒᱙᱕᱖ ᱨᱮ ᱢᱚᱫᱷᱭᱚ ᱯᱨᱚᱫᱮᱥ ᱨᱮ ᱢᱮᱥᱟ ᱮᱱᱟ ᱾

ᱚᱛᱱᱚᱜ
ᱦᱚᱱᱚᱛ ᱨᱮᱱᱟᱜ ᱮᱛᱚᱢ ᱨᱮ ᱜᱩᱱᱟ ᱦᱚᱱᱚᱛ, ᱠᱚᱧᱮ ᱨᱮ ᱢᱩᱨᱮᱱᱟ ᱦᱚᱱᱚᱛ, ᱜᱣᱟᱞᱤᱭᱚᱨ ᱦᱚᱱᱚᱛ ᱟᱨ ᱫᱟᱛᱤᱭᱟ ᱦᱚᱱᱚᱛ ᱢᱮᱱᱟᱜᱼᱟ, ᱥᱟᱢᱟᱝ ᱨᱮ ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱡᱷᱟᱸᱥᱤ ᱦᱚᱱᱚᱛ ᱟᱨ ᱯᱟᱪᱮ ᱨᱮ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱠᱚᱴᱟ ᱦᱚᱱᱚᱛ ᱢᱮᱱᱟᱜᱼᱟ ᱾

ᱱᱟᱨᱣᱟᱨ
ᱥᱤᱵᱽᱯᱩᱨᱤ ᱦᱚᱱᱚᱛ ᱨᱮ ᱥᱤᱵᱽᱯᱩᱨᱤ ᱠᱷᱚᱱ ᱔᱑ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜ ᱠᱟᱞᱤ ᱥᱤᱸᱫᱷ ᱜᱟᱰᱟ ᱨᱮᱱᱟᱜ ᱥᱟᱢᱟᱝ ᱱᱟᱜᱟᱢᱤᱭᱟᱹ ᱞᱟᱹᱠᱛᱤᱭᱟᱱ ᱱᱟᱨᱣᱟᱨ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱱᱟᱨᱣᱟᱨ ᱨᱮᱱᱟᱜ ᱛᱟᱞᱟᱡᱩᱜᱽ ᱠᱤᱞᱟ ᱟᱨ ᱪᱟᱣᱞᱮ ᱪᱟᱥ ᱞᱮᱠᱟᱛᱮ ᱵᱟᱰᱚᱭᱚᱣᱜᱼᱟ ᱾ ᱟᱹᱛᱩ ᱥᱟᱢᱚᱦᱟ ᱟᱜ ᱢᱤᱫ ᱪᱟᱹᱥᱮ ᱫᱚ ᱥᱨᱤ ᱱᱤᱭᱟᱹᱢ ᱠᱷᱚᱱ ᱢᱤᱫ ᱦᱮᱠᱴᱮᱭᱚᱨ ᱨᱮ ᱠᱷᱟᱨᱤᱯᱷ ᱪᱟᱣᱞᱮ ᱪᱟᱥ ᱠᱷᱚᱱ ᱑᱓᱘.᱖ ᱠᱣᱤᱱᱴᱚᱱ ᱦᱩᱲᱩ ᱦᱩᱭᱩᱜ ᱨᱮᱱᱟᱜ ᱚᱞ ᱠᱮᱜᱼᱟ ᱾

ᱢᱟᱫᱷᱟᱵᱷ ᱪᱚᱣᱠ
ᱢᱟᱦᱟᱨᱟᱡᱟ ᱢᱟᱫᱷᱟᱵᱷ ᱪᱚᱣᱠ ᱥᱚᱦᱚᱨ ᱥᱤᱵᱽᱯᱩᱨᱤ ᱨᱮᱱᱟᱜ ᱢᱤᱫ ᱢᱩᱬ ᱵᱟᱡᱟᱨ ᱢᱮᱱᱟᱜᱼᱟ ᱾ ᱡᱚᱛᱚ ᱣᱟᱜ ᱵᱮᱯᱟᱨ ᱥᱩᱵᱷᱤᱫᱟ ᱱᱚᱸᱰᱮ ᱢᱮᱱᱟᱜᱼᱟ ᱾thumb|ᱢᱟᱫᱷᱟᱵᱷ ᱪᱚᱣᱠ

ᱢᱟᱫᱷᱚᱵᱷ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ
ᱢᱟᱫᱷᱚᱵᱷ ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱟᱜᱽᱨᱟᱼᱢᱩᱢᱵᱟᱭ ᱟᱨ ᱡᱷᱟᱸᱥᱤᱼᱥᱤᱵᱽᱯᱩᱨᱤ ᱰᱟᱦᱟᱨ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱨ ᱑᱕᱗.᱕᱘ ᱜᱟᱺᱴ ᱠᱤᱞᱚᱢᱤᱴᱚᱨ ᱢᱮᱱᱟᱜᱼᱟ ᱾ ᱵᱟᱜᱟᱱ ᱯᱩᱨᱟᱹ ᱥᱟᱞ ᱵᱷᱤᱥᱤᱴᱚᱨ ᱞᱟᱹᱜᱤᱫ ᱡᱷᱤᱦ ᱜᱮ ᱛᱟᱦᱮᱸᱱᱟ ᱾ ᱦᱮᱸᱫᱮ ᱡᱤᱞ, ᱥᱤᱧᱚᱛᱤᱭᱟᱹ ᱜᱟᱡᱽᱞᱮ ᱟᱨ ᱡᱤᱞᱡᱷᱟᱝᱠᱟᱨ ᱟᱹᱰᱤ ᱥᱟᱸᱜᱮ ᱢᱮᱱᱟᱜ ᱠᱚᱣᱟ ᱜᱟᱹᱭ, ᱡᱤᱞᱡᱷᱟᱝᱠᱟᱨ, ᱦᱩᱰᱤᱧ ᱡᱤᱞ, ᱦᱮᱸᱫᱮ ᱡᱮᱞ, ᱵᱟᱱᱟ, ᱥᱚᱱᱟ ᱪᱤᱛᱟ ᱟᱨ ᱵᱟᱜᱟᱱ ᱨᱮᱱᱟᱜ ᱮᱢᱟᱱ ᱛᱟᱦᱮᱸᱱ ᱠᱚᱠᱚ ᱜᱚᱡ ᱠᱚᱣᱟ ᱾ ᱱᱚᱣᱟ ᱵᱟᱜᱟᱱ ᱨᱮ ᱡᱷᱤᱞ ᱜᱚᱴᱟ ᱥᱮᱫ ᱠᱷᱚᱱ ᱵᱤᱨ ᱵᱩᱨᱩ ᱟᱨ ᱥᱚᱢᱟᱱ ᱛᱟᱥᱟᱫ ᱴᱟᱸᱰᱤ ᱢᱮᱱᱟᱜᱼᱟ ᱾ ᱱᱚᱣᱟ ᱡᱮᱭᱵ ᱟᱹᱰᱤ ᱞᱮᱠᱟᱱᱟᱜ ᱛᱮ ᱟᱹᱰᱤ ᱠᱤᱥᱟᱬ ᱢᱮᱱᱟᱜᱼᱟ ᱾ ᱑᱙᱑᱘ ᱨᱮ ᱢᱚᱱᱤᱭᱟᱨ ᱜᱟᱰᱟ ᱨᱮ ᱵᱮᱱᱟᱣ ᱟᱠᱟᱱᱟ ᱥᱟᱠᱷ ᱥᱚᱜᱚᱨ ᱟᱨ ᱢᱟᱫᱷᱚᱵᱷ ᱥᱚᱜᱚᱨ ᱡᱷᱤᱞ, ᱡᱟᱹᱛᱤᱭᱟᱹᱨᱤ ᱵᱟᱜᱟᱱ ᱨᱮ ᱵᱟᱨᱭᱟ ᱞᱟᱹᱠᱛᱤᱭᱟᱱ ᱡᱮᱵ ᱟᱹᱰᱤ ᱞᱮᱠᱟᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱮ ᱵᱟᱜᱟᱱ ᱨᱮᱱᱟᱜ ᱵᱚᱞᱚᱱ ᱫᱩᱣᱟᱹᱨ ᱨᱮ ᱥᱟᱠᱷᱭᱟ ᱥᱚᱜᱚᱨ ᱨᱮ ᱢᱮᱱᱟᱜ ᱥᱮᱞᱤᱝ ᱠᱟᱞᱟᱵ ᱯᱷᱮᱢᱚᱥ ᱛᱷᱟᱱ ᱠᱟᱱᱟ ᱾

ᱧᱮᱞᱡᱚᱝ ᱴᱷᱟᱶ ᱟᱹᱛᱩ
ᱥᱤᱵᱽᱯᱩᱨᱤ ᱧᱮᱧᱮᱞ ᱴᱷᱟᱶ ᱛᱟᱞᱢᱟ ᱠᱟᱱᱟ ᱾ ᱥᱤᱵᱽᱯᱩᱨᱤ ᱯᱩᱨᱟᱹ ᱥᱟᱞ ᱧᱮᱧᱮᱞ ᱞᱟᱹᱜᱤᱫ ᱡᱟᱴᱟᱜ ᱨᱮᱱᱟᱜ ᱛᱟᱞᱢᱟ ᱠᱟᱱᱟ, ᱟᱫᱚ ᱥᱤᱵᱽᱯᱩᱨᱤ ᱯᱩᱭᱞᱩ ᱫᱟᱦ ᱛᱟᱭᱚᱢ ᱧᱮᱧᱮᱞ ᱴᱷᱟᱶ ᱫᱚ ᱞᱩᱵᱷᱟᱭ ᱜᱚᱫᱚ ᱟᱠᱚ ᱾ ᱧᱮᱞᱡᱚᱝ ᱟᱹᱛᱩ ᱯᱤᱠᱱᱤᱠ ᱤᱥᱯᱳᱴ ᱵᱷᱟᱫᱮᱭᱟ ᱠᱩᱸᱰ ᱥᱩᱨ ᱨᱮ ᱢᱮᱱᱟᱜᱼᱟ ᱾

ᱠᱟᱹᱣᱰᱤ ᱟᱹᱨᱤ
ᱥᱤᱧᱚᱛ ᱥᱚᱨᱠᱟᱨ ᱒᱐᱐᱖ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱠᱷᱚᱱ ᱒᱕᱐ ᱦᱚᱱᱚᱛ ᱥᱟᱶᱛᱮ ᱱᱚᱶᱟ ᱦᱚᱸ ᱟᱹᱰᱤ ᱯᱟᱹᱪᱷᱞᱟᱹ ᱦᱚᱱᱚᱛ (most backward districts) ᱞᱮᱠᱟᱛᱮ ᱥᱮᱞᱮᱫ ᱟᱠᱟᱫᱼᱟᱭ ᱾ ᱱᱚᱶᱟ ᱫᱚ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱒᱔ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱮᱞᱟᱠᱟ ᱜᱨᱟᱱᱴ (Backward Regions Grant Fund) ᱯᱷᱚᱸᱰ ᱮ ᱧᱟᱢ ᱮᱫᱟ ᱾

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱤᱵᱽᱯᱩᱨᱤ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑᱗,᱒᱖,᱐᱕᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱜᱟᱢᱵᱤᱭᱟ ᱫᱤᱥᱚᱢ ᱥᱚᱢᱟᱱ ᱢᱮᱱᱟᱜ ᱠᱚᱣᱟ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱨᱮᱱᱟᱜ ᱱᱮᱵᱽᱨᱟᱥᱠᱟ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ ᱒᱘᱐ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ)  ᱨᱮᱸᱠᱤᱝ ᱨᱮ ᱯᱟᱲᱟᱣᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱑᱖᱘ ᱛᱟᱦᱮᱸᱱ ᱠᱚ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱔᱔᱐ ᱜᱟᱺᱴ ᱢᱟᱭᱤᱞ) ᱢᱮᱱᱟᱜᱼᱟ ᱾ ᱒᱐᱐᱑-᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱚᱣᱟ ᱦᱚᱲ ᱜᱨᱚᱛᱷ ᱫᱚᱨ ᱫᱚ ᱒᱒.᱗᱔% ᱛᱟᱦᱮᱸ ᱠᱟᱱᱟ ᱾ ᱥᱤᱵᱽᱯᱩᱨᱤ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱗᱗ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱓.᱗᱓% ᱢᱮᱱᱟᱜᱼᱟ ᱾

ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱘.᱙᱖% ᱦᱚᱲ ᱫᱚ ᱦᱤᱱᱫᱤ ᱟᱨ ᱐.᱔᱕% ᱩᱨᱫᱩ ᱫᱚ ᱟᱡᱟᱜ ᱢᱟᱬᱟᱝ ᱯᱟᱹᱨᱥᱤ ᱞᱟᱹᱭᱟ ᱾2011 Census of India, Population By Mother Tongue

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Shivpuri District web site

ᱛᱷᱚᱠ:ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ